
I PRIEDAS

MOKSLINIAI IR TECHNOLOGINIAI TIKSLAI
Pagrindiniai programos tikslai:
1) užtikrinti saugią ir patikimą HFR veiklą, kad būtų užtikrinamas neutronų srauto tiekimas eksperimentiniams tikslams;
2) suteikti galimybę mokslo tiriamosioms įstaigoms efektyviai naudoti HFR įvairiose srityse: branduolinių reaktorių saugos didinimo, sveikatos priežiūros (įskaitant medicininių izotopų kūrimą), branduolių sintezės, fundamentinių mokslinių tyrimų, mokymo ir atliekų tvarkymo (įskaitant galimybę tirti Europai svarbioms reaktorių sistemoms skirto branduolinio kuro saugą).
___________________________________________________________________________
II PRIEDAS

ĮNAŠŲ PASKIRSTYMAS
Įnašus programai įgyvendinti teikia Nyderlandai ir Prancūzija.
Įnašai paskirstomi taip:
Nyderlandai – 26 215 000 EUR; 
Prancūzija – 600 000 EUR;
bendra suma – 26 815 000 EUR.
Šie įnašai daromi į bendrąjį Sąjungos biudžetą ir asignuojami programai. Dalis pagal programą teikiamų įnašų taip pat gali būti panaudota 2024 m. patirtoms su HFR veikla susijusioms išlaidoms padengti remiantis darbo programa, dėl kurios turi susitarti įnašus teikiančios šalys ir Komisija.
Minėti įnašai yra fiksuoto dydžio ir, kintant reaktoriaus veiklos, techninės priežiūros ir eksploatavimo nutraukimo išlaidoms, neperžiūrimi.

